Pressemeddelelse 11. juni 2020

Kom med på 10 dejlige natur-ture

*Skanderborg Kommune inviterer på traveture med lokale guider*

Naturen skal både benyttes og beskyttes, og der skal være plads til alle derude. Gerne i velkendte og nye fællesskaber.

Det er et par af overskrifterne i den nye Natur- og Miljøpolitik, som byrådet i Skanderborg Kommune vedtog 27. maj.

Og for at borgerne ved selvsyn kan konstatere, hvor megen dejlig natur vi har i området, har Skanderborg Kommune taget initiativ til at arrangere ”10 dejlige natur-ture i Skanderborg Kommune”.

Turene er spredt over hele kommunens geografi, og fordeler sig med fem korte tirsdagsture på ca. to timer og fem længere lørdagsture på ca. tre timer. Tirsdagsturene starter kl. 17 og slutter ca. kl. 19, lørdagsturene starter kl. 10 og slutter ca. kl. 13. En lokal guide går forrest på alle ture og fortæller lidt om oplevelserne undervejs, og der er tid til både at nyde udsigten, dyrelivet og termokaffen.

På turene kan alle være med, bare man sørger for solidt fodtøj og lunt overtøj. Distancerne vil typisk være 3,5-5 km om tirsdagen og 5-8 km om lørdagen. Alle turene følger afmærkede stier. Vær OBS på at nogle af turene går ad trampesti og bl.a. krydser marker med kreaturer. Lad derfor din hund blive hjemme☺.

Den første tur   
Premieren på Natur-turene er 20. juni, hvor landskabsarkitekt og historiefortæller Bendt Nielsen går i spidsen for en tur ved Dørup Skov og Møgelkol.

Greenways.dk står for tilrettelæggelse, praktik og tilmelding.   
Af hensyn til Covid 19 og forsamlingsforbuddet (50 personer) er tilmelding nødvendig til [info@greenways.dk](mailto:info@greenways.dk).

**FAKTA BOKS:**

De 10 natur-ture:

**Dørup Skov og Møgelkol** 20. juni kl. 10.00  
Mødested: P-pladsen ved Dørup Hestestald, Forten 1, 8660 Skanderborg

**Pilbrodalen og Ørnekol** 23. juni kl. 17.00  
Mødested: Bakkely Rasteplads ved Naturbørnehaven Bakkely, Sandgravvej 11, 8660 Skanderborg   
**Sporet i Lyngbygaard Ådal** 27. juni kl. 10.00  
Mødested: Skovby Kirke, Ringvejen 10, 8464 Galten   
**Ejer Bavnehøj, Møllehøj og Møgelhøj** 30. juni kl. 17.00  
Mødested: P-pladsen på Ejer Bavnehøj, Ejer Bavnehøj 4, 8660 Skanderborg   
**Fortællestien i Sneptrup-Tebstrup** 4. juli kl. 10.00  
Mødested: Det grønne maskinhus, Sneptrupvej 4, 8660 Skanderborg   
**Herskind sporet og Hertha Levefællesskab- Herskind** 7. juli kl. 17.00  
Mødested: P-pladsen ved Hertha Levefællesskab, Landsbyvænget, 8464 Galten   
**Knøsen-Ry** 11. juli kl. 10.00  
Mødested: P-pladsen P9 (Tønningslet), Birkemosevej, 8600 Silkeborg   
**Alken-Bjedstrup-Svejstrup** 14. juli kl. 17.00  
Mødested: Alken Station, Alkenvej 44, 8680 Ry   
**Hørningstien-Hørning** 18. juli kl. 10.00  
Mødested: P-pladsen ved Hørning Station, Stationspladsen 2, 8362 Hørning   
**Bakkeskoven-Bjørnebjerge Stjær** 21. juli kl. 17.00  
Mødested: P-pladsen ved Stjær Kirke (hjørnet af Stjærvej og Østerbro), 8464 Galten